section_heading: Povratak ili novi početak (1987. –)
paragraph_text: U lipnju 1998. je objavljen album uživo, Lyve from Steel Town, mješavina novih i starih pjesama, izvedbi uživo, te multimedijalni dodatak. Iste godine opet promjene: novi bubnjar, a Bill McAllister mijenja Randalla Hallea. Kolovoza 1999. izlazi album Edge of Forever i kompilacija 20th Century Masters - The Millenium Collection: The Best of Lynyrd Skynyrd, bez nekih bitnih novosti, a sastav i dalje nastavlja turnejama održavati staru slavu. U rujnu 2000. izlazi novi album, ovog puta Božićne tematike, pod imenom Christmas Time Again. Basist Leon Wilkeson umire 27. srpnja 2001. Mijenja ga Ean Evans.